b'\n_START_ARTICLE_\nDyschiriodes impunctipennis\n_START_SECTION_\nUtbredelse\n_START_PARAGRAPH_\nDyschiriodes impunctipennis finnes i nesten hele Europa, men er noe sjeldnere i s\xc3\xb8rvest.  Den er utbredt \xc3\xb8stover i  Asia.   Finnes i Norge.\n_START_SECTION_\nUtseende\n_START_PARAGRAPH_\nDyschiriodes impunctipennis  har en litt sylindrisk form p\xc3\xa5 kroppen, 4,5-5,5\xc2\xa0mm lang. Den er bronsefarget, svart-gr\xc3\xb8nn med en metallisk glans, i motsetning til de like artene i slekten Clivina som har en matt farge (ikke metallisk).  Mange av artene i denne slekten er like hverandre og er vanskelige \xc3\xa5 artsbestemme.  Brystskjoldet (pronotum) er avskilt fra dekkvingene av en tydelig innsn\xc3\xb8ring (hals).  Antennens tredje ledd er kortere enn andre leddet.\n_START_SECTION_\nLevevis\n_START_PARAGRAPH_\nDyschiriodes impunctipennis  finnes p\xc3\xa5 steder med sand, blant annet langs innsj\xc3\xb8er og vassdrag. De lever som predatore p\xc3\xa5 mindre dyr, s\xc3\xa6rlig kortvinger i slekten Bledius. _NEWLINE_Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'